open-index/open-wikipedia-markdown huggingface dataset:
პავლე, ალევტინა და ქიონია

**პავლე, ალევტინა და ქიონია**  – მართლმადიდებელი ეკლესიის წმინდანები, ხსენების დღე არის ძველი სტილით 16 ივლისი, ახალი სტილით - 29 ივლისი.  

## ცხოვრება
წმინდა მოწამენი პავლე, ალევტინა და ქიონია ეგვიპტელები იყვნენ. იმპერატორ მაქსიმინუსის (305-313) მიერ ქრისტიანთა დევნისას ისინი შეიპყრეს, ჯერ მძიმე სამუშაოები მიუსაჯეს ქვის სამტეხლოებში, შემდეგ კი პალესტინის კესარიაში წაიყვანეს ქრისტეს სხვა აღმსარებლებთან ერთად. სამსჯავროზე უსჯულოებმა ვერ შეძლეს, მოედრიკათ ღვთის რჩეულები, გამხეცებულებმა, ენით აუწერელი სატანჯველებით აწამეს ისინი, ბოლოს კი სასიკვდილო განაჩენი გამოუტანეს. დები - ალევტინა და ქიონია ცეცხლში დაწვეს, პავლეს კი თავი მოჰკვეთეს. ეს მოხდა 308 წელს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 308
წმინდა იუსტოსი

**წმინდა იუსტოსი** — მართლმადიდებელი ეკლესიის წმინდანი, ხსენების დღე არის ძველი სტილით 14 ივლისი, ახალი სტილით — 27 ივლისი.

## ცხოვრება
წმინდა მოწამე იუსტოსი წარმართი რომაელი მხედარი იყო. ერთხელ მან ზეგარდმო ჩვენებით უფლის ცხოველმყოფელი ჯვარი იხილა, რის შემდეგაც ირწმუნა ქრისტე, მთელი თავისი ქონება გლახაკებს გაუნაწილა და, ღვთის ნებას მინდობილმა, ახალი ცხოვრება დაიწყო. უსჯულოებმა შეიპყრეს და სამსჯავროზე წარადგინეს წმინდანი, სადაც მან გაბედულად აღიარა ჭეშმარიტი სარწმუნოება. ამისთვის წმინდა იუსტოსი საშინლად აწამეს, შემდეგ კი ცეცხლში დაწვეს. ნეტარის სხეული უხრწნელი დარჩა.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:I საუკუნის ქრისტიანი წმინდანები
RAH-66 Comanche

**Boeing/Sikorsky RAH-66 Comanche** იყო აშშ-ის არმიის ორადგილიანი მოწინავე სამხედრო შემტევი შვეულმფრენი, დაფუძნებული სტელსის ტექნოლოგიებზე, გათვლილი იყო ასევე დაზვერვისთვის. მას ასევე უნდა აღმოეჩინა სამიზნეები AH-64 Apache-სთვისაც. RAH-66-ის წარმოების პროგრამა შეწყვეტილი იქნა 2004 წელს მანამ, სანამ შეიარაღებაში ჩაბარდებოდა არმიას.

## რესურსები ინტერნეტში 
* Boeing RAH Comanche-ის ისტორიის გვერდი
* RAH-66 Comanche-ის გვერდი Army.mil-ზე 
* RAH-66 Comanche-ის გვერდი Globalsecurity.org-ზე
* RAH-66 Comanche-ის გვერდი Army-Technology.com-ზე
* RAH-66 Comanche EMD Forges Ahead. ავიაციის კვირეული, ივნისი 2001.
* Comanche Weight Control Gets Special Attention. ავიაციის კვირეული, 24 აგვისტო 2003.

## სქოლიო 
კატეგორია:საბრძოლო შვეულმფრენები
კვირიკე და ივლიტა

მინი|მარჯვნივ|250პქ|კვირიკე და ივლიტას ხატი
**კვირიკე და ივლიტა** — მართლმადიდებელი და კათოლიკური ეკლესიების წმინდანები, ხსენების დღე არის ძველი სტილით 15 ივლისი, ახალი სტილით - 28 ივლისი, საქართველოში დღესასწაულს კვირიკობას უწოდებენ.

## ცხოვრება 
წმინდა მოწამენი კვირიკე და ივლიტა მცირე აზიაში, ლიკაონიის ქალაქ იკონიაში ცხოვრობდნენ. დიდებული გვარის ჩამომავალი ივლიტა ქრისტიანი იყო. იგი ადრე დაქვრივდა და ერთადერთ ძეს - ჩვილ კვირიკეს კეთილმსახურებით ზრდიდა. როდესაც უსჯულო იმპერატორმა დიოკლეტიანემ (284-305) მართლმორწმუნეთა დევნა დაიწყო, წმინდა ივლიტამ, იმის შიშით, რომ სატანჯველებს ვერ გაუძლებდა, დატოვა მთელი სიმდიდრე, ნათესავები, ახლობლები და შვილთან და ორ მხევალთან ერთად ჯერ სელევკიაში გაიხიზნა, შემდეგ კი ტარსოსს მიაშურა. აქ ნეტარი მდაბიოთა და გლახაკთა შორის ცხოვრობდა. გარეგნულად თითქოს არაფრით განირჩეოდა მათგან, მაგრამ, როგორც ჩანს, „მოწევნულ იყო ჟამი მისი“ - ავმა ენამ მმართველ ალექსანდრესთან დაასმინა. ივლიტა თავისი სამი წლის ძით ხელში სამსჯავროზე გამოცხადდა. როდესაც მმართველმა სახელი, გვარ-ტომობა და სადაურობა ჰკითხა, წმინდანმა ახოვნად მიუგო:  კადნიერი პასუხით განრისხებული მსაჯულის ბრძანებით ივლიტას შვილი ხელიდან გამოგლიჯეს და ხარის ძარღვებით დაუნდობლად დაუწყეს ცემა. დედის წამების შემყურე კვირიკე ტიროდა, ხელებს ასავსავებდა, ფეხებს ურტყამდა მტარვალებს და მათგან თავის განთავისუფლებას ცდილობდა. ბავშვის სილამაზით მოხიბლულმა ალექსანდრემ თავისთან მიაყვანინა იგი, კალთაში ჩაისვა და ფერება დაუწყო, მაგრამ ყრმა არ ცხრებოდა: *„მეც ქრისტიანი ვარ!“* ტიროდა ბავშვი და თან ტირილით მიიწევდა დედისკენ. საშინლად გაავებულმა მსაჯულმა ბავშვი მიწაზე დაანარცხა და წიხლი ჰკრა. ჩვილი კიბის საფეხურების კიდეებზე თავის ხეთქებით ჩაგორდა და სული უფალს შეჰვედრა.
მარჯვნივ|250პქ|მინი|წმინდა კვირიკეს და ივლიტას ეკლესია მესტიის მუნიციპალიტეტში
როცა ივლიტამ შვილის ნეტარი აღსასრული იხილა, მადლობა შესწირა უფალს, მმართველმა კი, მის მოუდრეკლობაში კიდევ ერთხელ დარწმუნებულმა, წამების გაძლიერება ბრძანა: მარტვილს რკინის წვერბასრი იარაღებით დაუწყეს ჯიჯგნა, ჭრილობებში კი გამლღვალ ფისს ასხამდნენ.

უღონოქმნილმა მმართველმა ივლიტას სასიკვდილო განაჩენი გამოუტანა. სასჯელის აღსრულების წინ სანატრელმა მოწამემ დრო ითხოვა ლოცვისთვის, მუხლი მოიყარა და მაცხოვარს შეჰღაღადა: 

ამ სიტყვების შემდეგ ივლიტას თავი მოჰკვეთეს, ეს მოხდა დაახლოებით 305 წელს. მისი გვამი კვირიკეს ცხედართან ერთად ქალაქგარეთ დააგდეს მხეცებისა და ფრინველების საჯიჯგნად, მაგრამ ერთგულმა მხევლებმა მოახერხეს, რომ ღამით ფარულად დაეფლათ ისინი.

ნეტარი მარტვილების ნაწილთა აღმოყვანება აღესრულა მოციქულთასწორი კონსტანტინე დიდის ზეობაში (ხს. 3 ივნისს). კვირიკესა და ივლიტას მიმართ ლოცულობენ ოჯახური ბედნიერებისა და სნეულ ყრმათა მსწრაფლ განკურნებისათვის. წმინდა კვირიკეს ხელის მტევანი ინახება საქართველოში.

## კონდაკი 
*მკლავთა ზედა ეტვირთა ქრისტეს მოწამე კვირიკე ივლიტას და განხმობილნი სტადიონსა შინა ხმობდა სიხარულით: ქრისტე არს ჭეშმარიტად სიქადულ მოწამეთა.*

## ლიტერატურა 
* წმიდანთა ცხოვრება, ტომი III, თბილისი, 2001 წ.

## რესურსები ინტერნეტში 
* წმინდა ივლიტა 
* კათოლიკური ენციკლოპედია
* წმინდა ივლიტა
* წმ. კვირიკესა და ივლიტას ეკლესია , ტიკენჰემი, ინგლისი
* წმ. კვირიკე და ივლიტა 

კატეგორია:IV საუკუნის ქრისტიანი წმინდანები
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
საქართველოს მხატვარ-კალიგრაფთა კავშირი

მინიატიურა|400პქ|კავშირის ლოგო
**საქართველოს მხატვარ-კალიგრაფთა კავშირი** — არასამეწარმეო (არაკომერციული) იურიდიული პირი, დაარსებულია  ლევან ჩაგანავას და ლაშა კინწურაშვილის მიერ. კავშირი რეგისტრაციაშია 2010 წლის 1 მარტიდან. კავშირი თანამშრომლობს ადგილობრივ და საერთაშორისო ორგანიზაციებთან, მათ შორის საქართველოს აღმასრულებელ და საკანონმდებლო ორგანოებთან, პოლიტიკურ პარტიებთან და პროფესიულ გაერთიანებებთან. ამყარებს სამეცნიერო-კვლევით ურთიერთობებს საქართველოს მთელ ტერიტორიაზე და მსოფლიოს სხვა ქვეყნებთან. კავშირის წევრები არიან: ლევან ჩაგანავა (დამფუძნებელი), ხელოვნებათმცოდნეობის დოქტორი ელენე მაჭავარიანი, მხატვარი ოთარ მეგრელიძე, ქეთევან ქავაზაური, დავით მაისურაძე და სხვები. კავშირის წევრები მუშაობენ ხელნაწერ წიგნებზე, მინიატიურებსა და სხვა მხატვრულსა და კალიგრაფიულ ნამუშევრებზე. 

## რესურსები ინტერნეტში
*საქართველოს მხატვარ–კალიგრაფთა კავშირის ოფიციალური საიტი 

კატეგორია:ქართული კალიგრაფია
კატეგორია:საქართველოს შემოქმედებითი კავშირები
ანტიოქე მკურნალი

**ანტიოქე მკურნალი**  – მართლმადიდებელი ეკლესიის წმინდანი, ხსენების დღე არის ძველი სტილით 16 ივლისი, ახალი სტილით - 29 ივლისი.  

## ცხოვრება
წმინდა მოწამე ანტიოქე სებასტიელი მკურნალი იყო. იგი ქრისტიანობაზე ძმამ - წმინდა პლატონმა (ხს. 1 დეკემბერს) მოაქცია. როცა წარმართებმა შეიტყვეს, რომ ანტიოქე ჯვარცმული ღმერთის მოსავი იყო, სამსჯავროზე უხმეს და საშინლად აწამეს. მტარვალებმა მდუღარე წყალში ჩააგდეს ნეტარი, მაგრამ უვნებელი დარჩა; მხეცებს მიუგდეს დასაგლეჯად, მაგრამ ისინიც თვინიერად გაუწვნენ ფეხთით... მოწამის ლოცვით მრავალი სასწაული აღესრულა, ბოლოს უღმრთოებმა თავი მოჰკვეთეს უფლის რჩეულს.

ანტიოქე მკურნალის სიკვდილით დასჯის მონაწილე - მხედარი კვირიაკე შეძრა წმინდა მარტვილის ახოვნებამ, ირწმუნა ჭეშმარიტი ღმერთი და საჯაროდ აღიარა თავისი სარწმუნოება. ამისთვის მასაც თავი მოჰკვეთეს (IV). წმინდა მოწამეები გვერდიგვერდ დაკრძალეს.

## ლიტერატურა
„წმიდანთა ცხოვრება“, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
Stan (სიმღერა)

„**Stan**“ — რეპერ ემინემის სიმღერა და მესამე სინგლი ალბომიდან  *The Marshall Mathers LP*. იგი გამოიცა 2000 წლის დეკემბერში. ამ სიმღერაში ემინემი საუბრობს გამოგონილი თაყვანისმცემლის, სტენის სახელით. იგი განასახიერებს შეშლილ მსმენელს, რომელიც თავის კერპს წერილებს სწერს, მაგრამ პასუხად არაფერი მოსდის და ამისგან სულ უფრო და უფრო ბრაზდება.

სიმღერაში ჟღერს მომღერალ დაიდოს სიმღერის "Thank You" სემპლი.

## სიმღერების სია
* **ბრიტანული CD სინგლი**
# "Stan" (დაიდოსთან ერთად) – 6:45
# "Get You Mad" (Sway & King Tech-თან და DJ Revolution-თან ერთად) – 4:22
# "My Name Is" – 4:32
# "Stan" (ვიდეო) – 8:08

* **ბრიტანული კასეტა**
# "Stan" (დაიდოსთან ერთად) – 6:45
# "My Name Is" – 4:32

* **გერმანული CD სინგლი**
# "Stan" (რადიოს ვერსია) - 5:33
# "Guilty Conscience" (რადიოს ვერსია სროლებით) (Dr. Dre-სთან ერთად) - 3:22

* **გერმანული მაქსი CD სინგლი**
# "Stan" (რადიოს ვერსია) - 5:33
# "Guilty Conscience" (რადიოს ვერსია სროლებით) (Dr. Dre-სთან ერთად) - 3:22
# "Hazardous Youth" (აკაპელა ვერსია) - 0:46
# "Get You Mad" (Sway & King Tech-თან და DJ Revolution-თან ერთად) – 4:22

## სქოლიო 
კატეგორია:ემინემის სიმღერები
კატეგორია:2000 წლის სიმღერები
კატეგორია:2000 წლის სინგლები
უატამუ

მინი|უატამუს პლაჟი
**უატამუ** (Watamu) — ზღვისპირა კურორტი კენიის ინდოეთის ოკეანის სანაპიროზე; მდებარეობს მცირე უბესთან, ბლუ-ლაგუნასა და უატამუ-ბეის შორის. მთავარი ინდუსტრიებია ტურიზმი და თევზჭერა. უახლოესი დიდი ქალაქია მალინდი, რომელთანაც მას ხშირი მატატუ აკავშირებს.

სანაპირო გამოირჩევა თეთრი ქვიშის პლაჟებითა და მარჯნული წარმონაქმნებით სამ ყურეში: უატამუს ყურე, ბლუ-ლაგუნი და ტარტლ-ბეი. ისინი დაცულია და უატამუს საზღვაო ეროვნული პარკის ნაწილს წარმოადგენს. ეს საზღვაო პარკი აღმოსავლეთ აფრიკის ერთ-ერთ საუკეთესო საყვინთ არემარედ ითვლება მრავალფეროვანი წყალქვეშა ეკოსისტემის წყალობით. ბუნებრივი ეკოსისტემისა და მის ბინადართა დასაცავად ადგილობრივი აქტივისტების ჯგუფებმა, ტურიზმის სექტორმა და გარემოს დაცვის ორგანიზაციებმა ერთობლივად შექმნეს უატამუს საზღვაო ასოციაცია, რომლის მიზანი კენიის ბუნების დაცვის სამსახურისთვის ხელის შეწყობაა.
 
უატამუს მოსახლეობა დაახლოებით 1900-ს ადამიანს შეადგენს და მალინდის ოლქის ნაწილია. სახელი „უატამუ“ სუაჰილის ენაზე „ტკბილ ხალხს“ ნიშნავს. სახელის წარმოშობის ისტორია მომდინარეობს არაბთა მიერ მონებით ვაჭრობისას ადგილობრივი მოსახლეობისთვის ტკბილეულით გულის მოგების პრაქტიკიდან. მფურთხავი კობრას მსოფლიოში უდიდესი ახლად აღმოჩენილი სახეობა (დიდი ყავისფერი მფურთხავი კობრა) ვატამუში აღმოაჩინეს.

## სქოლიო
კატეგორია:კენიის კურორტები
კატეგორია:მალინდი
ტახტის დახმარების ასოციაცია

thumb|right|ტახტის დახმარების ასოციაციის ემბლემა.
**ტახტის დახმარების ასოციაცია** (*ტაისეი იოკუსანკაი*, ) — იაპონური პოლიტიკური გაერთიანება 1940—1945 წლებში. 

შეიქმნა 1940 წელს, სხვა პარტიების გაუქმების შემდეგ. ტახტის დახმარების ასოციაციასმართავდა მდივანი, რომელიც ხდებოდა პრემიერ-მინისტრი. პრეფექტურებში, ქალაქებში და სხვა ადმინისტრაციულ ერთეულებში არსებობდა ადგილობრივი დანაყოფები. ადმინისტრაციულ აპარატს ნიშნავდა მდივანი ერთი წლის ვადით. როგორც წესი, პრეფექტურების, სოფლებისა და ქალაქების მმართველები იყვნენ ასევე ასოციაციის შესაბამისი დანაყოფების ხელმძღვანელები.

ტახტის დახმარების ასოციაციას ემორჩილებოდა რამდენიმე სხვა მასობრივი ორგანიზაცია (დიდი იაპონიის ახალგაზრდული პარტია, სამშობლოს მსახურების ასოციაცია და სხვ.) 1945 წლის 13 ივნისიდან, იაპონიის კაპიტულაციამდე რამდენიმე დღით ადრე, ასოციაცია გაუქმდა. 

## სქოლიო
კატეგორია:იაპონიის პოლიტიკა
კატეგორია:პოლიტიკური პარტიები ანბანის მიხედვით
ახო

**ახო** — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ცხმორისის თემში (სოფლები: ახო, გეგელიძეები, გობრონეთი, კოკოტაური, ჩეტკიძეები, ცხმორისი). მდებარეობს მდინარე აჭარისწყლის მარჯვენა მხარეს, ზღვის დონიდან 500 მ სიმაღლეზე, დაბა ქედიდან დაშორებულია 18 კილომეტრით. საბჭოთა პერიოდში განვითარებული იყო მევენახეობა. 2014 წლის აღწერის მონაცემებით სოფელში ცხოვრობს 594 კაცი.

## ახოს ჯამე
სოფელში დგას ეროვნული მნიშვნელობის ძეგლი ახოს ჯამე. აშენებულია ლაზი ხელოსნის უსტა ხუსეინის მიერ 1817-1818 წლებში. მორთულია ორნამენტებით.

## დემოგრაფია
## ლიტერატურა
## სქოლიო
კატეგორია:ქედის მუნიციპალიტეტის სოფლები
ჯერი ჰოლიუელი

**ჯერალდინ „ჯერი“ ესტელ ჰორნერი** (ქორწინებამდე **ჰოლიუელი**, დ. აგვისტო, 1972) — ინგლისელი პოპ-მომღერალი, სიმღერების ავტორი, მწერალი, ფილანტროპი და მსახიობი. იგი უფრო მეტად ცნობილია ჯგუფის Spice Girls წევრობით. 1998 წელს ჯგუფიდან წასვლის შემდეგ მან გამოსცა სოლო ალბომი *Schizophonic*. აგრეთვე დღემდე გამოსულია მისი ორი დისკი - *Scream If You Wanna Go Faster* და *Passion* და მთლიანობაში 4 სინგლი, რომელიც მოხვდა ბრიტანეთის ჩარტების #1 პოზიციებზე - Mi Chico Latino, Lift Me Up, Bag It Up და It's Raining Men. როგორც სოლო-შემსრულებელს, ჯერის საერთო ჯამში მსოფლიო მასშტაბით გაყიდული აქვს 12 მილიონი ჩანაწერი.

## დისკოგრაფია 
;სტუდიური ალბომები
* *Schizophonic* (1999)
* *Scream If You Wanna Go Faster* (2001)
* *Passion* (2005)

## რესურსები ინტერნეტში 
* ოფიციალური საიტი 
*

კატეგორია:დაბადებული 1972
კატეგორია:ინგლისელი პოპ-მომღერლები
კატეგორია:Spice Girls-ის წევრები
კატეგორია:XX საუკუნის ინგლისელი მომღერლები
კატეგორია:დაბადებული 6 აგვისტო
კატეგორია:XXI საუკუნის ინგლისელი მომღერლები
კატეგორია:მწერლები ანბანის მიხედვით
კატეგორია:ინგლისელი ქალი კინომსახიობები
კატეგორია:ცოცხალი ადამიანები
შაჰ-თამაზის პირველი ლაშქრობა საქართველოში

**შაჰ-თამაზის პირველი ლაშქრობა** – ირანის შაჰის, სეფიანთა დინასტიის წარმომადგენლის თამაზ I-ის საქართველოში ლაშქრობების ერთ-ერთი ეტაპი. ლაშქრობა გაიმართა 1541 წელს. 

## წინაპირობა
ოსმალო და ყიზილბაშ დამპყრობთა წინააღმდეგ ქართლის თავდადებული ბრძოლების მეთაური XVI საუკუნის 40-50-იანი წლებში იყო მეფე ლუარსაბ I (1527-1556 წწ.). ლუარსაბის მეფობის პირველ ხანებში ქართლში შედარებით მშვიდობა სუფევდა, მაგრამ 40-იანი წლებიდან საქართველოს ეს მცირე ქვეყანა ჩაება უთანასწორო და სისხლისმღვრელ ბრძოლებში უძლიერესი აგრესორების წინააღმდეგ. ეს ბრძოლები რამდენადმე უკავშირდება ირან-ოსმალეთის პირველ ომს, რომლის ხანძარი სწორედ ამ ხანებში განსაკუთრებული სიმძაფრით დაენთო. შემტევი მხარე ძირითადად ოსმალეთი იყო, მაგრამ ირანიც აქტიურად იცავდა თავს. ირანის გააქტიურებას ის უწყობდა ხელს, რომ ოსმალეთის სულთნს სულეიმანს (1520-1566 წწ.) ორ ფრონტზე უხდებოდა ბრძოლა. იგი ხან ევროპისკენ წარმართავდა  ბრძოლებს, ხან აღმოსავლეთით გადმოისროდა თავის ძალებს. ამიტომ ენერგიული შაჰ-თამაზ I (1524-1576 წწ.), როგორც კი ოსმალეთის მოუცლელობას  მოიხელთებდა, დაუყოვნებლივ ცდილობდა განემტკიცებინა პოზიციები ოსმალეთის სასაზღვრო რაიონებში და, ბუნებრივია, ამ მხრივ მის ყურადღებას ამიერკავკასიის ქვეყნები იქცევდა.

## მიმდინარეობა
1540 წელს შაჰ-თამაზი დიდი ჯარით ყარაბაღში შემოვიდა. აქ მასთან საჩუქრებით გამოცხადდა კახეთის მეფე ლევანი (1518–1574 წწ.) და მესხეთიდან გამოძევებული ქაიხოსრო. ლუარსაბი ყიზილბაშთა მბრძანებელს არ ეახლა. 1541 წელს შაჰმა თავისი ჯარიდან საგანგებოდ 12 000 მხედარი შეარჩია და თბილისზე თავდასხმა უბრძანა. ყიზილბაშთ მხედრობა თბილისს ღამით მოულოდნელად მოადგა და ქალაქში შეიჭრა. 

ლუარსაბი შემთხვევით თბილისში არ იმყოფებოდა. მას უმცროსი ვაჟიშვილი გარდაცვლოდა და დასაკრძალავად მცხეთას იყო წასული.  თბილისის დაცვა ქალაქის მოურავსა და ციხისთავ გულბაათს ჰქონდა დავალებული. მაგრამ მტრის მოულოდნელი შემოსევით დამფრთხალმა მოღალატემ ციხე უომრად დათმო და თვითონაც დამპყრობლის მხარეზე გადავიდა. შაჰთამაზმა თბილისის ციხეში თავისი გარნიზონი შეიყვანა, ხოლო ნაწილი ლუარსაბ მეფის შესაპრობად გააგზავნა. მან თავისი ძალა ორად გაყო. ერთი გორის მიმართულებით გაუშვა, მეორეს კი ქვემო ქართლის დარბევა უბრძანა. აქ ყიზილბაშებმა ზოგიერთი ქართველი თვადის ღალატით ბირთვისი მიუდგომელი ციხე აიღეს. ციხეში თავშეფარებულთა დიდი ნაწილი დახოცეს, ქალები და ბავშვები დაატყვევეს. 

ლუარსაბ მეფე ამ მძიმე მომენტში სულით არ დაცემულა, მტერთან პირისპირ შესაბმელად მას ძალა არ ჰყოფნიდა, ამიტომ პარტიზანულ ომებზე გადავიდა. ქართლის მეფე მტერს დიდგორთან დახვდა, დიდად დააზარალა და ბრძოლით გაეცალა. მისი რაზმები მტერს უსაფრდებოდნენ და მოულოდნელი თავდასხმებით ანადგურებდნენ. შაჰ-თამაზი იძულებული იყო შეეწყვიტა ბრძოლები და თავისი შეთხელებული ლაშქრით უკან გაბრუნებულიყო. ამ ლაშქრობით შაჰ-თამაზმა მართალია თბილისი დაიკავა, მაგრამ თავის მთავარ მიზანს მაინც ვერ მიაღწია – ვერც ლუარსაბი დაატყვევა და ვერც ქართლი დაიმორჩილა.

## იხილეთ აგრეთვე
* შაჰ-თამაზის მეორე ლაშქრობა საქართველოში
* შაჰ-თამაზის მესამე ლაშქრობა საქართველოში
* შაჰ-თამაზის მეოთხე ლაშქრობა საქართველოში

## ლიტერატურა
* საქართველოს ისტორია, ტ. III, თბ. 2008 წ. გვ. 165-166

კატეგორია:შაჰ-თამაზის ლაშქრობები
Both Sides

***Both Sides*** — ინგლისელი მომღერალ და სიმღერების ავტორ ფილ კოლინზის მეხუთე სოლო ალბომი, რომელიც გამოვიდა 1993 წლის 9 ნოემბერს.

ალბომი ჩაწერილია 1992-1993 წლებში, კოლინზის საკუთარ სტუდიაში.

დიდი პოპულარობა იქონიეს ალბომის სინგლებმა Both Sides of the Story, Everyday და We Wait and We Wonder.

## სიმღერების სია
ყველა სიმღერის ავტორია ფილ კოლინზი.

## ჩარტები და სერტიფიცირებები
### ჩარტები
### სერტიფიცირებები
|-

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ფილ კოლინზის ალბომები
კატეგორია:1993 წლის ალბომები
Dance into the Light

***Dance into the Light*** — ინგლისელი მომღერალ და სიმღერების ავტორ ფილ კოლინზის მეექვსე სოლო ალბომი, რომელიც გამოვიდა 1996 წლის 22 ოქტომბერს.

ალბომი ჩაწერილია 1996 წელს. იგი გამოსცა ლეიბლმა Atlantic.

ალბომით გამოიცა სინგლები Dance into the Light, It's in Your Eyes, You Ought to Know, No Matter Who, Wear My Hat და The Same Moon.

## სიმღერების სია
## B-მხარეები
*Head Held High
*Let It Run Free
*Another Time
*I Don't Wanna Go
*It's Over
*It's Everywhere

## ჩარტები და სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ფილ კოლინზის ალბომები
კატეგორია:1996 წლის ალბომები
კატეგორია:ალბომები ჰიუ პეჯემის პროდიუსერობით
The Way I Am (ემინემის სიმღერა)

**The Way I Am** — რეპერ ემინემის მეორე სინგლი ალბომიდან The Marshall Mathers LP. იგი გამოიცა 2000 წლის 7 აგვისტოს. ისევე როგორც შემდგომში გამოცემული სინგლები, The Way I Am განწყობით შესამჩნევად ბნელია და ემოციურია, ვიდრე მხიარული The Real Slim Shady.

## ისტორია
საგულისხმოა, რომ The Way I Am-ის პროდიუსერი მთლიანად ემინემია. მას ეკუთვნის სახასიათო ბასის არანჟირება, ფორტეპიანოს მელოდიის პროგრამირება და სხვა. სიმღერაში ემინემი აკრიტიკებს ხალხს, რომელიც მას სტრესის ქვეშ ამყოფებს - შეშლილ თაყვანისმცემლებს და ხმისჩამწერი ლეიბლების წარმომადგენლებს. ამ უკანასკნელებს იგი განსაკუთრებით დასცინის იმის გამო, რომ მისგან მხოლოდ My Name Is-ის წარმატებას მოითხოვენ. სიმღერის სტრიქონების წარმოთქმისას იგი თითქმის უყვირის ამ სიტყვებს.

სიმღერის რემიქსი დენი ლონერმა მოამზადა. მასში მოწვეული შემსრულებლის სახით გამოჩნდა მერილინ მენსონი (რომელიც ასევე ნახსენებია სიმღერაში და ემინემთან ერთად გამოვიდა სიმღერის კლიპში და რამდენიმე კონცერტზეც).

ბრიტანული სინგლების ჩარტში სინგლმა #8 პოზიცია დაიკავა, თუმცა აშშ-ში არც თუ დიდი წარმატებით სარგებლობდა. 2005 წელს იგი გამოვიდა კრებულზე *Curtain Call: The Hits*.

2008 წელს გამოვიდა ემინემის ავტობიოგრაფია *The Way I Am*.

## მუსიკალური ვიდეო
სიმღერის მუსიკალურ ვიდეოში ჟღერს ემინემის  Kim-ის ნაწყვეტი და სტუდიურ ალბომზე ჩაწერილი სახუმარო ნომრის Steve Berman ნაწილი. ვიდეო იწყება ემინემით, რომელიც აპირებს მაღალი შენობიდან გადმოხტომას. საბოლოოდ, იგი ხტება და მთელი კლიპის მსვლელობისას ჰაერში მოფრინავს, სანამ არ ეცემა მიწაზე (იგი უვნებელი რჩება). სხვა კადრებში ემინემთან ერთად ჩნდება მერილინ მენსონი (რომელიც ნახსენებია ერთ-ერთ სტრიქონში). კლიპის რამდენიმე კადრი ასახავს ემინემის საკუთარ ფანებთან ურთიერთობას. 2000 წელს ჟურნალმა Complex ეს ვიდეორგოლი დაასახელა საუკეთესოთა სიაში #19 ადგილზე.

## სიმღერები 
## სქოლიო 
კატეგორია:ემინემის სიმღერები
კატეგორია:2000 წლის სიმღერები
კატეგორია:2000 წლის სინგლები
მზია კვირიკაშვილი

**მზია კვირიკაშვილი** (დ. 27 იანვარი, 1949  — გ. 28 ივლისი, 2010, თბილისი)  — ქართველი ესტრადის მსახიობი, საქართველოს „სიცილის დედოფლად“ წოდებული. იუმორისტული პროექტის — „იუმორინას“ ერთ-ერთი ძირითადი მონაწილე და თანაავტორი. 

მზია კვირიკაშვილი თბილისში, 2010 წლის 28 ივლისს ღვიძლის კიბოსაგან გარდაიცვალა.

## სქოლიო 
კატეგორია:დაბადებული 27 იანვარი
კატეგორია:დაბადებული 1949
კატეგორია:გარდაცვლილი 28 ივლისი
კატეგორია:გარდაცვლილი 2010
კატეგორია:ქართველი მსახიობები
Business as Usual (Men at Work-ის ალბომი)

***Business As Usual*** — ავსტრალიური ჯგუფ Men at Work-ის სადებიუტო ალბომი, გამოცემული 1981 წლის ნოემბერში (ავსტრალია) და 1982 წლის აპრილში (აშშ). მისი ავსტრალიური გამოცემა შავ-თეთრი ყდით დაიბეჭდა, მაგრამ სხვა ქვეყნებში გამოცემულ ფირფიტას ფერის ყდა აქვს.

*Business as Usual* იყო ერთ-ერთი პირველი მსოფლიო მასშტაბით წარმატებული ავსტრალიური დისკი. ამერიკული ალბომების ჩარტში მან #1 პოზიციაზე 15 კვირა გაატარა, ხოლო ბრიტანეთში - ხუთი კვირა იგივე პოზიციაზე. ავსტრალიური ჩარტის #1 ადგილი მას ცხრა კვირის მანძილზე ეკავა. მთლიანობაში აშშ-ში გაიყიდა მისი 6 მილიონი, ხოლო მსოფლიო მასშტაბით - 15 მილიონი ასლი.

სიმღერა Who Can It Be Now? გამოიცა სინგლის სახით 1981 წლის ივნისში, ალბომის ჩაწერამდე. ავსტრალიურ ჩარტში იგი #2 პოზიციაზე მოხვდა.

2010 წლის თებერვალში სიდნეის ფედერალურმა სასამართლომ დაადგინა, რომ ფლეიტის მელოდია პოპულარული სინგლიდან Down Under ნებართვის გარეშე აღებული იქნა ავსტრალიური სიმღერიდან *Kookaburra Sits in the Old Gum Tree*, რომელიც 1934 წელს მერიონ სინკლერმა დაწერა. აგრეთვე აღმოჩნდა, რომ საავტორო უფლებები კვლავ აქტუალურია (სინკლერი 1988 წელს გარდაიცვალა) და Larrikin Music-ს ეკუთვნის. მელოდიის გამოყენებისათვის საავტორო უფლებების მფლობელთა ანგარიშზე გადასარიცხი ფულადი თანხების რაოდენობა ჯერჯერობით უცნობია, მაგრამ სასამართლოს მიერ უკვე დადგენილი იქნა, რომ გამოყენებულია სიმღერის დიდი ნაწილი და Larrikin Music-ის თქმით, სიმღერის გაყიდვიდან შემოსული თანხის 60% მისაღები იქნებოდა.

## სიმღერების სია
## ჩარტები 
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტები 
## სერტიფიცირებები 
## სქოლიო 
კატეგორია:Men at Work-ის ალბომები
კატეგორია:1982 წლის სადებიუტო ალბომები
კატეგორია:Columbia Records-ის ალბომები
ლაზარე გალისიელი

**ლაზარე გალისიელი** – მართლმადიდებელი ეკლესიის წმინდანი, ხსენების დღე ძვ. სტილით  7 ნოემბერი, ახ. სტილით – 20 ნოემბერი.

## ცხოვრება
ღირსი ლაზარე გალისიელი ქალაქ მაგნეზიაში (აზია) დაიბადა. სიყრმიდანვე სიმშვიდით და გლახაკთა სიყვარულით გამორჩეულმა წმინდანმა საფუძვლიანი განათლება მიიღო, შემდგომ კი პალესტინაში გაემგზავრა წმინდა ადგილების მოსალოცად და საბა განწმენდილის ლავრაში დამკვიდრდა. აქ ნეტარმა ათი წელი დაჰყო და საძმოს გულწრფელი სიყვარული დაიმსახურა.

იერუსალიმის პატრიარქმა ღირსი ლაზარე მღვდლად აკურთხა, რის შემდეგ იგი სამშობლოში დაბრუნდა და ეფესოს მახლობლად, გალისიის მთაზე დამკვიდრდა. აქ წმინდანი საკვირველი ხილვის ღირსი შეიქნა: ცად აწვდილ ცეცხლოვან სვეტს შემოხვეული ანგელოზები გალობდნენ: *„აღდეგინ ღმერთი და განიბნინედ ყოველნი მტერნი მისნი“*. ამ გამოცხადების ადგილას უფლის რჩეულმა ქრისტეს აღდგომის სახელობის ტაძარი ააგო და მესვეტეობის ღვაწლი იტვირთა. მალე დიდი მოსაგრის ირგვლივ მოწაფეები შემოიკრიბნენ და დაფუძნდა მონასტერი.

წმინდა ლაზარეს წინასწარ ეუწყა აღსასრულის მოახლოება და განემზადა კიდეც, მაგრამ საძმოს მხურვალე ვედრებით უფალმა მას კიდევ თხუთმეტი წლით გაუხანგრძლივა სიცოცხლე.

ღირსი ლაზარე 1053 წელს გარდაიცვალა, სამოცდათორმეტი წლის ასაკში. წმინდა მამის ნაწილთა აღმოყვანებას ეკლესია 30 ივლისს იხსენიებს.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:XI საუკუნის ქრისტიანი წმინდანები
კატეგორია:გარდაცვლილი 1053
ბაალი (პიესა)

**ბაალი** — გერმანელი მოდერნისტი დრამატურგის, ბერტოლტ ბრეხტის მიერ დაწერილი პირველი სრული სიგრძის პიესა. პისა არის უსაქმური ახალგაზრდის შესახებ, რომელიც რამდენიმე ქალთან აქვს რომანი და, სულ მცირე, ერთი მკვლელობა აქვს ჩადენილი. პიესა დაიწერა 1918 წელს, როდესაც 20 წლის ბრეხტი მიუნხენის უნივერსიტეტის სტუდენტი იყო. პიესა წარმოადგენს ერთგვარ პასუხს დრამატურგის ჰანს იოსტის (რომელიც მალედვე ნაცისტი გახდა) პიესაზე - *მარტოსული* (გერმ. - Der Einsame).

## ლიტერატურა 
* Sacks, Glendyr. 1994. "A Brecht Calendar." In Thomson and Sacks (1994, xvii-xxvii).
* Thomson, Peter. 1994. "Brecht's Lives". In Thomson and Sacks (1994, 22-39). 
* Thomson, Peter and Glendyr Sacks, eds. 1994. *The Cambridge Companion to Brecht*. Cambridge Companions to Literature Ser. Cambridge: Cambridge University Press. ISBN 0-521-41446-6.

კატეგორია:ბერტოლდ ბრეხტის პიესები
ფილადელფიის მერია

thumb|ფილადელფიის მერიის შენობა

**ფილადელფიის მერია** — ქალაქ ფილადელფიის, პენსილვანია, მთავრობის რეზიდენცია. 167 მ სიმაღლით, ქანდაკების ჩათვლით, ეს არის მსოფლიოში სიმაღლით მეორე ქვის წყობით ნაგები შენობა და მხოლოდ 0,49 მეტრით ჩამორჩება ტურინის მოლე-ანტონელიანას. შენობის წონის მნიშვნელოვანი წილი მოდის 6,7 მ სისქის გრანიტისა და აგურის კედლებზე, ლითონის კარკასის ნაცვლად; ფასადის მოპირკეთების ძირითადი მასალაა კირქვა, გრანიტი და მარმარილო.

შენობა უმაღლესი საცხოვრებლად ვარგისი ნაგებობა იყო მსოფლიოში 1901-08 წლებში და უმაღლესი პენსილვანიაში 1932 წლამდე, როდესაც მას გალფ-ტაუერმა გაუსწრო. ფილადელფიაში ის შემდეგაც რჩებოდა უმაღლეს ნაგებობად, სანამ "One Liberty Place" (1984-87) დაარღვევდა არაფორმალურ "ჯენტლმენურ გარიგებას", რომელიც ქალაქში შენობების სიმაღლეს საზღვრავდა. ამჟამად ის პენსილვანიაში სიმაღლით მე-15-ეა.

## რესურსები ინტერნეტში
* ოფიციალური საიტი

კატეგორია:ფილადელფია
კატეგორია:1871 წლის არქიტექტურა
პენსილვანია
…But Seriously

***…But Seriously*** — ინგლისელი მომღერალ და სიმღერების ავტორ ფილ კოლინზის მეოთხე სოლო ალბომი, რომელიც გამოვიდა 1989 წლის 7 ნოემბერს.

მიუხედავად იმისა, რომ სტილისტურად ალბომი წინა დისკის, No Jacket Required ტონს მიჰყვება, ამ ჩანაწერზე უფრო მეტად გამოიყენება საკონცერტო დასარტყმელი საკრავები.

დიდი პოპულარობა იქონიეს ალბომის სინგლებმა: Hang in Long Enough, That's Just the Way it is,  Do You Remember?, Something Happened On the Way to Heaven, I Wish it Would Rain Down და ყველაზე ცნობილმა სინგლმა, Another Day in Paradise.

## სიმღერების სია 
### CD
## სერტიფიცირებები
|-

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ფილ კოლინზის ალბომები
კატეგორია:1989 წლის ალბომები
კატეგორია:ალბომები ჰიუ პეჯემის პროდიუსერობით
კატეგორია:ალბომები ფილ კოლინზის პროდიუსერობით
კატეგორია:Atlantic Records-ის ალბომები
კატეგორია:Virgin Records-ის ალბომები
კატეგორია:Warner Music Group-ის ალბომები
წითელაშვილები

**წითელაშვილი** — ქართული გვარი სამეფო აზნაურთა ქართლისა.

წითელაშვილთა წინაპრები ძველი დროიდან იყვნენ არაგვის საერისთავოს სახასო აზნაურნი, რომლებიც იწოდებოდნენ წითლაძეთ. როდესაც ქართლის მეფე ვახტანგ VI წავიდა რუსეთში, მას თან გაჰყოლია წითლაძე, რომელიც მსახურებდა მეფის კარზე, რის გამოც მეფემ 1726 წელს დაუმტკიცა წითლაძეს შვილობა და შემდგომ წითელაშვილები მეფედან ყოფილან მიღებულნი სამეფო აზნაურად. წითელაშვილთა გვარი მოხსენებულია გიორგიევსკის ტრაქტატში, ზოგიერთი მათგანი დარჩენილან რუსეთში, სხვები კი არიან საქართველოში.

წითელაშვილი — ტაბაკინი, კლდეეთი, მარელისი, ძლოურდანეთი, ჭყვიში.

## ლიტერატურა
* წითელაშვილი გიორგი – (ქართული სამართლის ძეგლები, ტომი IV)
* წითელაშვილი – (ქრონიკები, წიგნი II, გვ. 349)
* წითელაშვილი (წითელაშვილი) – (ისტორიული საბუთები, წიგნი III, გვ. 35)
* წითელაშვილი – (1721 წლის აღწერა, გვ. 120)

## რესურსები ინტერნეტში
* www.geogen.ge
* საქართველოს თავად-აზნაურთა საკრებულო

კატეგორია:წითელაშვილები
იუნიონ სტეიშენი (ვაშინგტონი)

thumb|300px|სადგურის მთავარი დარბაზი
**იუნიონ სტეიშენი** () — ბოზ-არტის სტილის დიდი ცერემონიული რკინიგზის სადგური, გაიხსნა 1908 წელს, როგორც ვაშინგოტნის, აშშ-ის დედაქალაქის, კარიბჭე.

ეს ერთ-ერთი ყველაზე დატვირთული და კარგად ცნობილი ადგილია ვაშინგტონში და მას ყოველწლიურად 32 მილიონი ადამიანი სტუმრობს. სარკინიგზო ტერმინალს ემსახურება კომპანიები Amtrak, MARC და VRE საგარეუბნო სამსახური, ასევე ვაშინგტონის მეტროპოლიტენის სატრანზიტო სისტემა, რომელიც ავტობუსებისა და მიწისქვეშა მატარებლებისგან შედგება. ამ შენობაშია განთავსებული კომპანიის Amtrak შტაბ-ბინაც.

## რესურსები ინტერნეტში
* ოფიციალური საიტი

კატეგორია:ვაშინგტონის არქიტექტურა
კატეგორია:აშშ-ის რკინიგზის სადგურები
კატეგორია:1907 წლის არქიტექტურა
კატეგორია:ბოზ-არტის სტილის არქიტექტურა
Schizophonic (ჯერი ჰოლიუელის ალბომი)

***Schizophonic***  — მომღერალ ჯერი ჰოლიუელის სადებიუტო სტუდიური ალბომი, ჩაწერილი მას შემდეგ, რაც მან ჯგუფი Spice Girls დატოვა. დისკი გამოიცა 1999 წლის ივნისში. მას დიდი წარმატება ხვდა წილად, განსაკუთრებით სადებიუტო სინგლის, „Look At Me“ დახმარებით.

## სიმღერების სია
## პერსონალი 
* ჯერი ჰოლიუელი - ვოკალი
* Absolute- ყველა ინსტრუმენტი
* მილტონ მაკ-დონალდი - გიტარა
* ფილ ჰადსონი - გიტარა („Lift Me Up“)

## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები
## სქოლიო 
კატეგორია:1999 წლის სადებიუტო ალბომები
კატეგორია:ჯერი ჰოლიუელის ალბომები
კატეგორია:Capitol Records-ის ალბომები
კატეგორია:EMI Records-ის ალბომები
ჯო კოკერი

**ჯონ რობერტ ჯოზეფ „ჯო“ კოკერი** (), დ. 20 მაისი, 1944, შეფილდი, ინგლისი — გ. 22 დეკემბერი, 2014) — ბრიტანეთის იმპერიის ორდენოსანი ინგლისელი მომღერალი, რომელიც ბლუზის და როკის ჟანრებში მოღვაწეობდა. მის სავიზიტო ბარათად იქცა ხრინწიანი ბარიტონის ტიპის ვოკალი. კოკერი ცნობილია ბევრი ცნობილი ქავერ-ვერსიით, რომელთა შორის გამოირჩევა The Beatles-ის სიმღერების ინტერპრეტაციები. იგი ასევე გრემის ჯილდოს მფლობელია, — 1983 წლის სიმღერისათვის „Up Where We Belong“. როლინგ სტოუნის ყველა დროის საუკეთესო მომღერლების რეიტინგში მას №97 პოზიცია უკავია.

## დისკოგრაფია 
;სტუდიური ალბომები
**With a Little Help from My Friends* (1969)
**Joe Cocker!* (1969)
**Joe Cocker* (aka *Something to Say*) (1972/1973)
**I Can Stand a Little Rain* (1974)
**Jamaica Say You Will* (1975)
**Stingray* (1976)
**Luxury You Can Afford* (1978)
**Sheffield Steel* (1982)
**Civilized Man* (1984)
**Cocker* (1986)
**Unchain My Heart* (1987)
**One Night of Sin* (1989)
**Night Calls* (1991/აშშ: 1992)
**Have a Little Faith* (1994)
**Organic* (1996)
**Across from Midnight* (1997)
**No Ordinary World* (1999/აშშ: 2000)
**Respect Yourself* (2002)
**Heart & Soul* (2004/აშშ: 2005)
**Hymn for My Soul* (2007/აშშ: 2008)
**Hard Knocks* (2010/აშშ: 2012)
**Fire It Up* (2012)

## რესურსები ინტერნეტში
*ოფიციალური საიტი

## სქოლიო 
კატეგორია:დაბადებული 20 მაისი
კატეგორია:დაბადებული 1944
კატეგორია:გარდაცვლილი 22 დეკემბერი
კატეგორია:გარდაცვლილი 2014
კატეგორია:ინგლისელი როკ-მომღერლები
კატეგორია:A&M Records-ის შემსრულებლები
კატეგორია:Island Records-ის შემსრულებლები
კატეგორია:ინგლისელი პოპ-მომღერლები
კატეგორია:ინგლისელი მსახიობები
კატეგორია:ინგლისელი სოულ-მომღერლები
კატეგორია:გრემის ჯილდოს მფლობელები
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
პეტრე მირიანაშვილი

**პეტრე მირიანაშვილი** (დ. 1860 - გ. 1944) - ქართველი ლიტერატორი, პუბლიცისტი, მთარგმნელი-პოლიგლოტი, ლიბრეტისტი.

## ბიოგრაფია
დაამთავრა ქუთაისის კლასიკური გიმნაზია (გიმნაზიის მეგობრებს შორის იყვნენ ნიკო მარი, ექვთიმე თაყაიშვილი, სილოვან ხუნდაძე, მიხეილ მღვდლიშვილი). 

ისმენდა ლექციებს სანქტ-პეტერბურგის უნივერსიტეტის ისტორია-ფილოლოგიის ფაკულტეტზე. სწავლობდა პარიზში, სორბონის უნივერსიტეტში. 1886 წელს, საქართველოში დაბრუნების შემდეგ  ასწავლიდა ფრანგულ ენას ქუთაისის კლასიკურ გიმნაზიაში, ქართულ ენას თბილისის სკოლებში, იყო ქართული ენის ცენზორი (1905 წელს მან ეს თანამდებობა საკუთარი ნებით დატოვა). 1905 წელს მას ნება დაერთო გამოეცა ქართულენოვანი გაზეთი "პატარა გაზეთი". იყო თბილისში არსებულ საეკლესიო მუზეუმის გამგეობის წევრი.  

## თარგმანები
თარგმნილი აქვს ქართულ ენაზე ჰომეროსის "ილიადა" და "ოდისეა", ესქილეს "მიჯაჭვული პრომეთე", ევრიპიდეს "მედეა", ვირგილიუსის "ენეიდა", ყურანი (ფრანგულიდან), გოეთეს "ფაუსტი". გამოცემული აქვს "ამირანის ლექსი", "ვეფხისტყაოსანი". იყო ზაქარია ფალიაშვილის "აბესალომ და ეთერის" ლიბრეტტოს ავტორი. 

პ. მირიანაშვილი აქვეყნებდა სტატიებს "ივერიაში" "კლდიას" ფსევდონიმით.

## ლიტერატურა
ზ. ჭიჭინაძე "ქართულს ენაზედ "ყურანის" თარგმნის ისტორია". სტატია გადმობეჭდილია საქართველოს ეროვნულ საპარლამენტო ბიბლიოთეკის გაზეთში "ქართული წიგნი". № 112, დეკემბერი. 2001 წ.

კატეგორია:დაბადებული 1860
კატეგორია:გარდაცვლილი 1944
კატეგორია:ქართველი მთარგმნელები
კატეგორია:ქართველი ლიტერატორები
კატეგორია:ქართველი პუბლიცისტები
კატეგორია:საქართველოს საისტორიო და საეთნოგრაფიო საზოგადოების წევრები
რუსუდანი (გიორგი III-ის ასული)

**რუსუდანი** (; დ. 1158/1160) — საქართველოს მეფის, გიორგი III-ისა და ბურდუხანის უმცროსი ქალიშვილი, თამარ მეფის და.

1180 წლისთვის რუსუდანი ცოლად შეირთო მანუელ კომნენოსმა, ბიზანტიის იმპერატორის, ანდრონიკე I-ის ვაჟმა. მათ ორი ვაჟი ეყოლათ: ალექსი და დავით კომნენოსი.

1185 წელს, როდესაც ანდრონიკე I კომნენოსი ტახტიდან ჩამოაგდეს და მოკლეს, სავარაუდოდ, ამ დროს დააბრმავეს და შემდეგ მოკლეს რუსუდანის მეუღლეც. 1186 წელს დედოფალმა დატოვა კონსტანტინოპოლი და თავის ორ ვაჟთან ერთად საქართველოში ჩამოვიდა, სადაც უკვე მისი და, თამარი, მეფობდა.

მეოთხე ჯვაროსნული ლაშქრობის დროს კონსტანტინოპოლში ქაოსი სუფევდა და თამარმა გამოიყენა ეს სიტუაცია. მან დაიკავა პონტოს პროვინცია, დალაშქრა რამდენიმე სხვა ქალაქი და თავის დისშვილებს გადასცა. ასე წარმოიშვა ტრაპიზონის იმპერია, რომელსაც ალექსი ჩაუდგა სათავეში. სწორედ საქართველოსთან კავშირმა გაახანგრძლივა იმპერიის სახელმწიფოებრიობა.

## ლიტერატურა
*C. Toumanoff, "On the relationship between the founder of the Empire of Trebizond and the Georgian Queen Thamar" in *Speculum* vol. 15 (1940) pp.&nbsp;299–312
*, especially vol. 2 p.&nbsp;515 note 24
* The Oxford Dictionary of Byzantium, Vol. 1, NY-Oxford, 1991, p.&nbsp;63

კატეგორია:ტრაპიზონის იმპერიის ადამიანები
კატეგორია:საქართველოს სამეფოს ბაგრატიონები
კატეგორია:გარდაცვალების წელი უცნობია
წმინდა ემილიანე

**წმინდა ემილიანე** – მართლმადიდებელი ეკლესიის წმინდანი, ხსენების დღე არის ძველი სტილით 18 ივლისი, ახალი სტილით - 31 ივლისი.  

## ცხოვრება
წმინდა მოწამე ემილიანე იმპერატორ იულიან განდგომილის (361-363) მეფობისას აღესრულა ქრისტესთვის. იულიანეს სურდა, წარმართული ღვთაებების კულტი აღედგინა იმპერიაში, ამიტომ ქვეყნის ყოველ კუთხეში დაგზავნა ბრძანება - ამოეხოცათ ყველა ქრისტიანი.

მდინარე დუნაის ნაპირას მდებარე ქალაქ დოროსტოლში, სადაც წმინდა ემილიანე ცხოვრობდა, მეფის წარჩინებული მოხელე კაპიტოლინი ჩავიდა იმპერატორის ბრძანების აღსასრულებლად.

წმინდა ემილიანე წარმართთა შესაკრებელში შევიდა, დაამსხვრია ცრუღმერთების ქანდაკები, დაამხო სამსხვერპლოები და მიიმალა. მალე წარმართებმა შეიტყვეს, რომ საკერპო დარბეული იყო და, გაავებულებმა, ამ დროს შორიახლოს შემთხვევით მიმავალ გლეხს დაუწყეს ცემა. წმინდა ემილიანეს შეებრალა უდანაშაულო გლეხი და საჯაროდ განაცხადა, კერპები მე დავამსხვრიეო. უღმრთოებმა იგი შეიპყრეს და მსაჯულ კაპიტოლინს მიჰგვარეს. კარისკაცის ბრძანებით ნეტარი სასტიკად გვემეს, შემდეგ კი დაწვა მიუსაჯეს. კოცონზე შეგდებული ემილიანე უვნებელი დარჩა. ირგვლივ სასეიროდ შეკრებილი ბევრი წარმართი კი ცეცხლის ალმა შემუსრა. ბოლოს, როდესაც შეშა ჩაიწვა, მარტვილიმა ლოცვით შეჰვედრა სული უფალს, ეს მოხდა 363 წელს. მოგვიანებით კონსტანტინოპოლში წმინდა ემილიანეს სახელობის ტაძარი ააგეს, სადაც გადაასვენეს კიდეც მისი უხრწნელი ნაწილები.

## ლიტერატურა
*„წმიდანთა ცხოვრება“, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 363
ღირსი დიოსი

**ღირსი დიოსი** (გ. 430) — V საუკუნის ქრისტიანი წმინდანი. ხსენების დღეა 1 აგვისტო (ძველი სტილით 19 ივლისი). 

## ცხოვრება და მოღვაწეობა
ღირსი დიოსი დაიბადა სირიის ანტიოქიაში მცხოვრები კეთილმსახური ქრისტიანების ოჯახში. სიყმაწვილიდანვე იგი თავშეკავებით გამოირჩეოდა, ღამეებს ათევდა დაუცხრომელ ლოცვაში. ამგვარი ღვაწლისთვის დიოსს უვნებლობა და სასწაულთქმედების ნიჭი მიემადლა.

უფალი ჩვენებით გამოუჩნდა ნეტარს და უბრძანა, კონსტანტინოპოლში ჩასულიყო. დიოსი ქალაქგარეთ, ერთ უდაბურ ადგილას დამკვიდრდა. ერთხელ მან გამხმარი კვერთხი მიწაში ჩაარჭო და უფალს შესთხოვა, თუ ამ ადგილებში მისი ყოფნა სათნოეყოფოდა, ჯოხი გაენედლებინა. ღმერთმა შეისმინა ნეტარის ვედრება: კვერთხმა ფესვები გაიდგა, აღორძინდა და თანდათან იქცა უზარმაზარ მუხად, რომელიც დიოსის მიცვალების შემდეგაც დიდხანს იდგა და უფლის ყოვლისშემძლეობასა და წმინდანის ღვთივრჩეულობას მოწმობდა.

ადგილობრივმა მკვიდრებმა სიარული დაიწყეს რჩევა-დარიგებისა თუ სულიერ და ხორციელ სნეულებათა კურნების სათხოვნელად. ისიც ლოცვით კურნავდა ავადმყოფებს, შემოწირულობებს კი გლახაკებს, მწირებსა და დავრდომილებს უნაწილებდა.

ხმამ წმინდა დიოსის შესახებ იმპერატორ თეოდოსი უმცროსამდე (408-450) მიაღწია და იგი კონსტანტინოპოლელ პატრიარქ ატიკისთან (406–425) ერთად ჩავიდა წმინდანთან ლოცვა-კურთხევის სათხოვნელად. იმპერატორმა ისურვა, რომ ნეტარი მამის მოღვაწეობის ადგილას მონასტერი მოეწყოთ და მის ასაგებად სახსრებიც გაიღო. პატრიარქმა დიოსი მღვდლად აკურთხა და იღუმენად დაადგინა. მალე წმინდანის ირგვლივ მრავალრიცხოვანი საძმო შეიკრიბა. სავანეს ჭა დასჭირდა. ბერები მას დიდხანს და უშედეგოდ თხრიდნენ. ბოლოს წმინდა იღუმენის ლოცვით მიწიდან წყარომ ამოხეთქა და ჯურღმული პირთამდე აავსო. ერთხელ ღირსმა დიოსმა წყალში დამხრჩვალი ადამიანი ლოცვის ძალით მკვდრეთით აღადგინა... ბევრ სხვა სასწაულსაც აღასრულებდა უფალი თავისი რჩეულის ხელით.

ღრმა მოხუცებულობაში ნეტარი მძიმედ დაავადდა. როცა ძალები სრულიად გამოეცალა, ის გამოემშვიდობა საძმოს, ეზიარა ქრისტეს წმინდა სისხლსა და ხორცს და, სასიკვდილო სარეცელზე მწოლიარე, სულის ამოხდომასღა ელოდა. უწმიდესი პატრიარქი ატიკი და კონსტანტინოპოლში სტუმრად მყოფი ანტიოქიელი მღვდელმთავარი ალექსანდრე დაკრძალვაში მონაწილეობის მისაღებად ჩავიდნენ მონასტერში, მაგრამ უეცრად სულთმობრძავი მხნედ წამოდგა და განაცხადა, რომ უფალმა კიდევ თხუთმეტი წლის სიცოცხლე უბოძა.

წმინდა დიოსმა, მართლაც, კიდევ თხუთმეტი წელი იცოცხლა. სიკვდილამდე ცოტა ხნით ადრე მას საკურთხეველში ნათელმოსილი ჭაბუკი წარმოუდგა სამღვდელო სამოსლით და აღსასრულის მოახლოება ამცნო. ღირსი დიოსი თავისსავე მონასტერში დაკრძალეს 430 წელს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

## რესურსები ინტერნეტში
*ღირსი დიოსი (+დაახლ. 430) – orthodoxy.ge

კატეგორია:V საუკუნის ქრისტიანი წმინდანები
კატეგორია:გარდაცვლილი 430
ოდონ ფონ ჰორვატი

thumb|ოდონ ფონ ჰორვატი 1919 წელს
**ედმუნდ ჯოზეფ ფონ ჰორვატი** (დ. 9 დეკემბერი, 1901 — გ. 1 ივნისი, 1938, პარიზი, საფრანგეთი) — გერმანულენოვანი ავსტრო-უნგრელი დრამატურგი და ნოველისტი. 

ფონ ჰორვატმა არჩია მისი სახელის უნგრული ვერსია და წერდა, როგორც **ოდონ ფონ ჰორვარტი**. ფონ ჰორვატი გარდაიცვალა 1938 წელს პარიზში. მისი ნამუშევრები კარგა ხნის განმავლობაში მივიწყებული იყო, თუმცა ბოლო დეკადის განმავლობაში ევროპაში ისინი კვლავ პოპულარული გახდნენ.

## პიესები
* ზღაპრები ვენის ტყიდან (პრესტიჟული კლაისტის პრემიის ლაურეატი)
* ცეკვების წიგნი

## ლიტერატურა
*Bartsch K. Ödön von Horváth. — Stuttgart: J. B. Metzler, 2000.
*Fritz A. Ödön von Horváth als Kritiker seiner Zeit; Studien zum Werk in seinem Verhältnis zum politischen, sozialen un kulturellen Zeitgeschehen. — München: List Verlag, 1973.
*Krischke T., Prokop H.F. Ödön von Horváth; Leben und Werk in Dokumenten und Bildern. — Frankfurt/Main: Suhrkamp, 1972.
*Ödön von Horváth, fifty years on. — London: Institute of Germanic Studies, 1988.

## სქოლიო
კატეგორია:დრამატურგები
კატეგორია:ავსტრო-უნგრელი დრამატურგები
კატეგორია:რომანისტები
კატეგორია:დაბადებული 9 დეკემბერი
კატეგორია:დაბადებული 1901
კატეგორია:გარდაცვლილი 1 ივნისი
კატეგორია:გარდაცვლილი 1938
კატეგორია:მწერლები ანბანის მიხედვით
იაკინთე ამასტრიდელი

**იაკინთე ამასტრიდელი** – მართლმადიდებელი ეკლესიის წმინდანი, ხსენების დღე არის ძველი სტილით 18 ივლისი, ახალი სტილით - 31 ივლისი. 

## ცხოვრება 
წმინდა მოწამე იაკინთე ქალაქ ამასტრიდაში მცხოვრებ კეთილმსახურ ქრისტიანთა ოჯახში დაიბადა. ახალშობილს სახელი სასწაულებრივ გამოცხადებულმა ანგელოზმა დაარქვა. ჩვილი სამი წლისა იყო, როცა უფალმა მისი ლოცვით მიცვალებული ყრმა მკვდრეთით აღადგინა. ამის შემდეგ ორივე ყმაწვილი ერთად იზრდებოდა, ერთად იღვწოდნენ კეთილმსახური ცხოვრებით. ერთხელ წმინდა იაკინთემ იხილა, თუ როგორ სცემდნენ თაყვანს ხეს წარმართები და, მათი გონების სიბრმავით გულშეძრულმა, ხე მოჭრა. ამისთვის უღმრთოებმა იგი სასტიკად აწამეს: კბილები ჩაუმსხვრიეს, ბაწრებით გაკოჭილი ათრიეს, და ბოლოს, საპყრობილეში ჩააგდეს, სადაც შეჰვედრა კიდეც სული უფალს.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები
მელქისედეკი (ხაჩიძე)

**ეპისკოპოსი მელქისედეკი** (ერისკაცობაში — **არკადი აბესალომის ძე ხაჩიძე**; დ. 25 აპრილი, 1975, ოძისი, ხაშური) — მარგვეთისა და უბისის ეპარქიის ეპისკოპოსი. ანგელოზის დღე – 14 ოქტომბერი.

## ბიოგრაფია
* 1992-1995 წწ. - თბილისის სასულიერო სემინარია;
* 1995-1998 წწ. - თბილისის სასულიერო აკადემია;
* 1998-2003 წწ. - ათენის უნივერსიტეტის საღვთისმეტყველო ფაკულტეტზე;
* 2004 წლის 3 აპრილს - ხელდასხმა დიაკვნად;
* 2006 წლის 31 აგვისტო – ბერად აღკვეცა.
* 2008 წლის 21 დეკემბერი - არქიმანდრიტი;
* 2009 წლის 3 მაისიდან - არის ახლად შექმნილი დედოფლისწყაროსა და ჰერეთის ეპარქიის ეპისკოპოსი. დაექვემდებარა დედოფლისწყაროს მუნიციპალიტეტი და საინგილო;
* 2010 წლის 21 დეკემბრიდან - იწოდება ხორნაბუჯისა და ჰერეთის ეპარქიის მმართველად.
*2015 წლიდან მარგვეთისა და უბისის ეპარქიის მმართველი.

## იხილეთ აგრეთვე 
*საქართველოს ეკლესიის წმინდა სინოდი

## რესურსები ინტერნეტში
* სრულიად საქართველოს კათოლიკოს-პატრიარქი ილია II-ის საკვირაო ქადაგება, 2009 წლის 3 მაისი
* drevo-info.ru მელქისედეკ (ხაჩიძე) 

## სქოლიო
კატეგორია:დაბადებული 1975
კატეგორია:ქართველი ეპისკოპოსები
კატეგორია:ხაშურის მუნიციპალიტეტში დაბადებულები
კატეგორია:დაბადებული 25 აპრილი
რკონის ხიდი

მინი|მარჯვნივ|200პქ|რკონის ხიდი
**რკონის ხიდი** — ისტორიული ხიდი დღევანდელი კასპის მუნიციპალიტეტის ტერიტორიაზე. მდებარეობს რკონის სამონასტრო კომპლექსის ტერიტორიაზე. გადებულია მდინარე თეძამზე. ხიდზე გადიოდა გზა, რომელიც შიდა ქართლს თრიალეთთან აკავშირებდა. ხიდი თარიღდება XII–XIII საუკუნეებით. იგი ერთმალიანია (12,5 მ), მორკალური ფორმისა (თაღის სიმაღლე მდინარის ზედაპირიდან 7,6 მ, სიგანე 2,2 მ). ნაგებია ნატეხი ქვით კირის მკვრივ დუღაბზე. თაღის ქვედა პირი შედარებით გრძელი ქვებით არის ნაშენი, ზედა უფრო მომცროთი. ხიდის ბურჯები ბუნებრივ კლდოვან საფუძველს ეყრდნობა. კონსტრუქციული მოსაზრებით, შუა ნაწილი ნაპირებზე გაცილებით მაღალაა აზიდული. ხიდი თავდაპირველი სახითაა შემორჩენილი და საქართველოს ფეოდალური ხანის ხიდების ერთ-ერთი საუკეთესო ნიმუშია. 

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
## ლიტერატურა
## სქოლიო
კატეგორია:საქართველოს ხიდები
კატეგორია:ქვისთაღოვანი ხიდები
კატეგორია:ეროვნული მნიშვნელობის კატეგორიის კულტურის უძრავი ძეგლები
რკონი (კასპის მუნიციპალიტეტი)

**რკონი**, *კრკონი* — სოფელი საქართველოში, კასპის მუნიციპალიტეტში, ახალქალაქის თემში.

## იხილეთ აგრეთვე
*რკონი
*რკონის ციხე
*რკონის ხიდი

## ლიტერატურა
## სქოლიო
კატეგორია:კასპის მუნიციპალიტეტის სოფლები
ენტონი შაფერი

**ენტონი ჯოშუა შაფერი** (; დ. 15 მაისი, 1926 — გ. 6 ნოემბერი, 2001) — ინგლისელი დრამატურგი, რომანისტი და სცენარისტი. შაფერი დაიბადა ებრაელების — რეკა ფედმანისა და ჯეკ შაფერის ოჯახში, ქალაქ ლივერპულში. იგი იყო მწერლის და დრამატურგის პიტერ შაფერის ტყუპისცალი. შაფერმა დაამთავრა კემბრიჯის უნივერსიტეტის იურიდიული ფაკულტეტი. 

## რომანები
* „რასა იქმს ნიანგი?“ (1952) — თანაავტორი — ენტონის ძმა პიტერ შაფერი. მათ ნოველა გამოაქვეყნეს ფსევდონიმით „პიტერ ენტონი.“
* „აბსოლუცია“ (1979) — დაფუძნებულია პიტერ შაფერის კინო-სცენარზე 1978 წლის ფილმისათვის

## პიესები
* „ეს ველური პარადი“ (1963)
* „მკვლელი“ (1975)
* „ვინ ქნა ეს“ (1977) — თავდაპირველად ცნობილი, როგორც „ზეთიანი ლევანტელის საქმე“
* „ქვრივის მოსაწევი“ (1986) — თავდაპირველად ცნობილი, როგორც „წლები ვარ ვატარებდი შავს“

## მემუარი
* „და შენ რას ელოდი?“ (2001)

## რესურსები ინტერნეტში
*ენტონი შაფერის ცხოვრება და მოღვაწეობა 

## სქოლიო
კატეგორია:დრამატურგები
კატეგორია:რომანისტები
კატეგორია:ბრიტანელი სცენარისტები
კატეგორია:ინგლისელი დრამატურგები
კატეგორია:ინგლისელი რომანისტები
კატეგორია:ინგლისელი სცენარისტები
კატეგორია:მწერლები ანბანის მიხედვით
კატეგორია:ინგლისელი მამაკაცი სცენარისტები
იდლეთის კვირაცხოვლის ეკლესია

**იდლეთის კვირაცხოვლის ეკლესია** – არქიტექტურული ძეგლი, დგას კასპის მუნიციპალიტეტის სოფელ იდლეთის ცენტრში, ბექობზე. თარიღდება გვიანდელი ფეოდალური ხანით.  ეკლესია დარბაზულია (4,45 X 3,85 მ), ნაგებია დიდი ნატეხი ქვით, გამოყენებულია  რიყის ქვა და აგურიც. შესასვლელი დასავლეთიდანაა. სწორკუთხა საკურთხეველში  და დასავლეთ კედელში  თითო ვიწრო სარკმელია. დარბაზი გადახურულია ნახევარწრიული კამარით. ეკლესია გადახურული ყოფილა ბრტყელი ლოდებით, რომლებიც ამავე დროს თაროსებრ ლავგარდანს ქმნიდა. აღმოსავლეთით ლავგარდნის ორიოდე ქვაა შემორჩენილი. დასავლეთის კარის თავზე  ჩასმულია  რელიეფური ქვაჯვარი, რომლის კიდეებზე  ორ სვეტად სომხური წარწერაა.

## ლიტერატურა
კატეგორია:კასპის მუნიციპალიტეტის  ტაძრები
რკონი (მრავალმნიშვნელოვანი)

ტოპონიმი **რკონი** შეიძლება აღნიშნავდეს:

* რკონი – სამონასტრო კომპლექსი კასპის მუნიციპალიტეტში
* რკონის ხიდი – ხიდი რკონის სამონასტრო კომპლექსში, კასპის მუნიციპალიტეტი
* რკონის ციხე – ციხესიმაგრე კასპის მუნიციპალიტეტში
* რკონი – სოფელი კასპის მუნიციპალიტეტში
იდლეთის მიქელ-გაბრიელის ეკლესია

**იდლეთის მიქელ-გაბრიელის ეკლესია**  — ეკლესია კასპის მუნიციპალიტეტის სოფელ იდლეთის ცენტრში. თარიღდება გვაინდელი ფეოდალური ხანით. 

ეკლესია დარბაზულია (15,15 – 5,8 მ.), ნაგებია ნატეხი ქვით, გამოყენბულია აგური და რიყის ქვაც. თვდაპირვეალდ ეკლესია  მცირე ზომისა ყოფილა. მოგვიანებით მისთვის დასავლეთიდან მოზრდილი სათავსი მიუშენებიათ. შესასვლელი დასავლეთ  კედლის ცენტრშია,  ჩრდილოეთ კარი ამოენებულია. საკურთხეველში ერთი სარკმელია. საკურთხეველი დარბაზის იატაკის დონიდან საკმაოდ ამაღლებულია და სამსაფეხურიანი კიბე აქვს. საკურთხევლის გვერდებზე ვიწრო სათავსებია. ეკლესიის გრძივი კედლები ორი წყვილი პილასტრითაა დანაწევრებული (აღმოსავლეთ პილასტრები უფრო მასიურია). ისრული კამარა საბჯენ   თაღებს ეყრდნობა. ეკლესიის დანარჩენ სამ  კედელში  თითო სარკმელია. ჩრდილოეთ  სარკმელთან სანათლავი ნიშია. დასავლეთ  ფასადზე ფრონტონის ქვეშ გამსოახულია პატარა რელიეფური ჯვარი. ეკლესიას თაროსებრი ლავგარდანი აქვს. 

ფრონტონის კეხზე დგას აგურით ნაგები სამრეკლო - ოთხბოძიანი თაღებით გახსნილი ფანჩატური, რომელსაც  პირამიდული სახურავი აქვს.

## ლიტერატურა
კატეგორია:კასპის მუნიციპალიტეტის  ტაძრები
რკონის ციხე

მინი|მარჯვნივ|250პქ|რკონის ციხე
**რკონის ციხე** – არქიტექტურული, ისტორიული და მონუმენტური ხელოვნების ძეგლი კასპის მუნიციპალიტეტში. მდებარეობს მდინარე თეძმის ვიწრო ხეობაში, წალკიდან მიმავალი გზის პირას, სოფელ რკონსა და რკონის კომპლექსს შორის, მაღალი მთის ფერდობზე. მას სამხრეთიდან მდინარე თეძამი ჩამოუდის. ხეობას მოჰყვება მანგლისიდან მომავალი გზა.

ციხე თარიღდება XVIII საუკუნის შუა ხანებით. კომპლექსში შედის: გალავანი, ეკლესია, კოშკი, სადაზვერვო კოშკი და სასახლე. რკონის ციხის კომპლექსი მეტად რთულრელიეფიან მთაზეა აგებული, მისი დასავლეთი ნაწილი შედარებით შევაკებულ ადგილზე დგას, აღმოსავლეთისა კი – თითქმის ციცაბო ფერდობზე. შიდა ტერიტორია მოსწორებული არ არის. ციხე მთლიანად ნაგებია ნატეხი ქვით.

***გალავანი*** წარმოადგენს მარტივ უსწორო მრგვალგვერდას (სიმაღლე 5 მეტრი), რომელსაც თითო კარი აქვს ჩრდილო-დასავლეთით და სამხრეთით. კედლები გამაგრებულია კონტრფორსებით. შიგნით გალავანი ორიარუსიანია. საბრძოლო ბილიკი ხისა ყოფილა. გალავნის ქვედა ნაწილი ყრუა, ზედა იარუსზე კი სათოფურებია.

***ეკლესია*** დარბაზულია თარიღდება XIII საუკუნით. შესასვლელი სამხრეთიდან აქვს. აღმოსავლეთით აფსიდში, და დარბაზის სამხრეთ და დასავლეთ კედლებში თითო სარკნმელია. დარბაზი გადახურულია ორ შეკიდულ თაღზე დაყრდნობილი კამარით. კედლებზე შერჩენილია მოხატულობის კვალი. იგი თარიღდება XIII საუკუნის II ნახევრით. აფსიდის კონქში ჩანს ვედრების კომპოზიციის ნაწილი. მომდევნო რეგისტრში ზიარების კომპოზიციაა წარმოდგენილი. მხატვრობის ფერებში ჭარბობს ზურმუხტისფერი-მწვანე. ეკლესიის ფასადები ნატეხი ქვითაა ნაგები. წყობაში გამოყენებულია XII-XIII საუკუნეების ეკლესიის ნანგრევებიდან მოტანილი ჩუქურთმიანი ქვები.

***კოშკი*** დგას გალავნის სამხრეთ-აღმოსავლეთით, ყველაზე მაღალ ადგილას. მისი სამხრეთი და აღმოსავლეთი კედლები კლდეს ეყრდნობა, ხოლო დანარჩენი ორი - მასიურ კედელს. ქვედა სართულის იატაკი ხის კოჭებზე ყოფილა დაგებული. კედლებში დატანებულია ბუხრები და სათოფურები.

***სადაზვერვო კოშკი*** დგას ციხის ზემოთ, მთის წვერზე. მისი გეგმა კვადრატს უახლოვდება. შემორჩენილია სამი სართული: პირველი ყრუა, მეორის კედლებში სათოფურებია, მესამე დაზიანებულია.

***სასახლე*** დგას ციხის ეზოში შემორჩენილია სამსართულიანი ნაგებობის ნანგრევები. პირველ სართულზე ორი კარი, ბუხარი და სამეურნეო დანიშნულების ნიშებია, მეორეზე – ნიშები და ბუხარი; მესამე სართულის კედლები ძლიერ დაზიანებულია, ჩანს მხოლოდ კარი.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
## სქოლიო
კატეგორია:კასპის მუნიციპალიტეტის ციხესიმაგრეები
კატეგორია:ეროვნული მნიშვნელობის კატეგორიის კულტურის უძრავი ძეგლები
ფეტვისხევის მარიამწმინდის ეკლესია

მინი
**ფეტვისხევის მარიამწმინდის ეკლესია** — არქიტექტურული ძეგლი  მდინარე ტანის ხეობაში, სოფელ ფეტვისხევიდან ჩრდილო-დასავლეთით, 3 კმ-ზე, ტყეში („შავტყე“). თარიღდება IX-X საუკუნეებით. 

ეკლესია დარბაზულია (12,25 X 11,1 მ.), ნაგებია ძირითადად ნატეხი ქვით. შესასვლელი სამხრეთიდანაა. აღმოსავლეთით და დასავლეთით თითო სარკმელია. სამხრეთით — ორ-ორი. ღრმა ნახევარწრიულ აფსიდს მაღალი დასაჯდომი გასდევს. აფსიდის ცენტრში დგას ქვით ნაშენი სატრაპეზო. დარბაზი გადახურულია ნახევარწრიული კამარით, რომელიც მძლავრად გამოშვერილ ერთსაფეხურიან პილასტრებსა და თლილი ქვის საბჯენ თაღებს ეყრდნობა. აფსიდის სამხრეთ კედელზე შემორჩენილია მოხატულობის ფრაგმენტები, რომელიც სტილისტური ნიშნებით XII-XIII საუკუნეებს განეკუთვნება. საკურთხეველი დარბაზის იატაკიდან ორი საფეხურით არის ამაღლებული, აქ იდგა XV-XVI საუკუნეების ხის კანკელი (ამჟამად ინახება საქართველოს ხელოვნების სახელმწიფო მუზეუმში). კანკელის არქიტრავის ასომთავრულ წარწერაში მოხსენიებულია ზაქარია ფანასკერტელი, რაც მოწმობს, რომ გვიანდელ  ფეოდალურ ხანაში ეკლესია და მისი მიდამოები ამ გვარის ფეოდალთა სამფლობელო იყო. ჩრდილოეთისა და სამხრეთის კედლების მთელ სიგრძეზე ეკლესიის თანადროული ორი მინაშენია. ორივე მინაშენი აღმოსავლეთით, ეკლესიის აფსიდის კედლებში ღრმა ნიშით არის შეჭრილი. ეკლესიის აღმოსავლეთ კედლის ჩრდილოეთ კუთხეში გვიანდელ ფეოდალურ ხანაში მიუშენებიათ დარბაზული ეკლესია, რომელსაც კარი სამხრეთიდან აქვს, სარკმლები — აღმოსავლეთით და სამხრეთით.

## ლიტერატურა
კატეგორია:გორის მუნიციპალიტეტის ტაძრები
კატეგორია:წმინდა მარიამის სახელობის ეკლესიები
კატეგორია:IX საუკუნის ეკლესიები
დიდმოწამე ათანასე

**დიდმოწამე ათანასე** – მართლმადიდებელი ეკლესიის წმინდანი, ხსენების დღე არის ძველი სტილით 18 ივლისი, ახალი სტილით - 31 ივლისი.  

## ცხოვრება
წმინდა დიდმოწამე ათანასე (III-IV სს.) წმინდა მოწამეების, სერგი და ბაქოსის (ხს. 20 ოქტომბერს) მეგობარი იყო. ქრისტიანთა მდევნელი იმპერატორის, მაქსიმიანეს (284-305; 307-310) დროს იგი ეპარქის თანამდებობაზე დანიშნეს და ეგვიპტეში გაამწესეს, სადაც მალე ქრისტიანული სარწმუნოების აღიარებისათვის სამსჯავროს გადასცეს. იმ იმედით, რომ წმინდა ათანასე „გონს მოვიდოდა“, მმართველმა კლისმაში (წითელი ზღვა) გაგზავნა იგი და ქრისტიანული ტაძრების დახურვა უბრძანა. დანიშნულების ადგილზე ჩასულმა უფლის რჩეულმა კი ტაძარში დიდი ზეიმით აღნიშნა ქრისტეშობის ბრწყინვალე დღესასწაული. როცა მომხდარი მმართველმა გაიგო, ბრძანა თავი მოეკვეთათ წმინდანისათვის.

## ლიტერატურა
*„წმიდანთა ცხოვრება“, ტომი III, თბილისი, 2001 წ.

კატეგორია:IV საუკუნის ქრისტიანი წმინდანები